Поштована колегинице,

Поштовани колега,

Позивамо Вас на Научну конференцију *Philologia Serbica*,коју организује Катедра за србистику Филолошког факултета Универзитета у Бањој Луци. Конференција ће бити одржана **28. марта 2023. године**.

Пленарна предавања одржаће: др Ана Плотњикова (Руска академија наука), проф. др Миланка Бабић (Универзитет у Источном Сарајеву) и др Марија Јефтимијевић Михајловић (Институт за српску културу – Приштина / Лепосавић).

Теме Конференције:

**1) Значај и значење ватре у српском језику, књижевности и култури;**

**2) Србистика и савремене лингвистичке / књижевне / културолошке теорије;**

Конференција је усредсређена на проучавање националне филологије, али је исто тако отворена и за компаративна и контрастивна те интердисциплинарна истраживања српског језика, књижевности и културе.

Позив упућујемо еминентним стручњацима, али и младим истраживачима српског језика, књижевности и културе. С циљем да се обезбиједи што бољи квалитет Конференције, у обзир ће бити узете пријаве које садрже јасно образложење теме, прецизно наведене хипотезе, теоријско-методолошке координате, као и корпусну позиционираност истраживања.

Након одржавања Научне конференције *Philologia Serbica*, а у оквиру исте календарске године и под истим насловом,биће објављен и зборник радова, уређен и рецензиран према највишим стандардима.

Научна конференција *Philologia Serbica* наставља традицију конференције под називом *Србистика данас*, која је у Републици Српској категоризована као научни скуп републичког значаја.

 Садржај досадашњих зборника *Србистика данас* можете пронаћи на сајту Филолошког факултета у Бањој Луци, на адреси **http://flf.unibl.org/srbistika-danas**.

Све заинтересоване за учешће у раду ове конференције позивамо да попуне формулар који се налази на сљедећој страници овог позивног писма. Пријаве можете послати на имејл-адресу **nina.govedar@flf.unibl.org**, најкасније **до 1. фебруара 2023. године**.

С поштовањем,

Организациони одбор

Научне конференције *Philologia Serbica*

**Молимо Вас да попуните сљедеће**:

Име, средњи иницијал, презиме:

Научноистраживачко односно научно-наставно звање:

Научна афилијација (универзитет, факултет и одсјек / катедра / студијски програм):

Поштанска адреса:

Имејл-адреса:

Број мобилног телефона (остаје познат само особама за контакт):

Тема излагања:

Резиме излагања (200 до 250 ријечи):

Да ли је неопходна опрема за презентацију:

**Важне напомене – излагања и радови за зборник**:

**Трајање излагања**: 15 минута.

**Рок за достављање рада**: 1. септембар 2023. године.

**Упутства за ауторе научних радова**: иста су као и у часопису *Филолог* ([ЛИНК](https://filolog.rs.ba/index.php?journal=filolog&page=about&op=submissions#authorGuidelines)).

Након рецензирања, зборник ће бити публикован до 31. децембра 2023. године.

**Котизација** износи 70 КМ (35 евра), а подразумијева конференцијски материјал, трошкове штампања зборника и кетеринг. Котизација не подразумијева трошкове смјештаја, превоза и исхране. У случају онлајн-учешћа на Конференцији, котизација се односи само на трошкове штампања зборника и износи 30 КМ (15 евра).

**Чланови Научног одбора**: Сања Бошковић Данојлић (Универзитет у Поатјеу, Француска), Запрјан Козлуџов (Универзитет „Пајсије Хиландарски”, Бугарска), Радмило Маројевић (Универзитет у Београд, Србија), Ала Татаренко (Универзитет „Иван Франко” у Лавову, Украјина), Сања Мацура (Универзитет у Бањој Луци, БиХ), Павел Крејчи (Масариков универзитет у Брну, Чешка), Снежана Милосављевић Милић (Универзитет у Нишу, Србија), Светлана Шеатовић (Институт за књижевност и уметност Београд, Србија), Иван Чарота (Белоруски државни универзитет, Бјелорусија), Богуслав Зјелињски (Универзитет „Адам Мицкијевич” у Познању, Пољска).

**Особе за контакт у Бањој Луци**:

Сања Мацура (+387 65 543 518, sanja.macura@flf.unibl.org)

Нина Говедар (+387 65 741 974, nina.govedar@flf.unibl.org)